Astrodienst Webmaster Tools - Astrodienst Guest user u1353439302
26-May-2016, 12:53 UT/GMT ŉ Lied van vertroue
Gepubliseer op 20 April 2018
As ŉ vliegtuig deur digte mis vlieg of in ŉ storm beland en dit is net donker wolke waar jy kyk, spring ŉ mens nie uit nie. Jy bly sit en vertrou die vlieënier dat hy/sy weet wat hy/sy doen. Hoekom doen ons dit so moeilik met God?
Die Psalmdigter wéét van die donker klowe en die gevaar. Dit is deel van die lewe. Om elke hoek en draai word jy daarmee gekonfronteer. Jy kan nie regtig daarvan wegvlug nie. Soms is onsself die oorsaak van daardie klowe; ons skep dit. Materialisme en individualisme wat onsself geskep het, oorweldig ons en is vernietigend in ons verhouding tot God, mense en op die skepping. Dit is soos ŉ diep donker kloof.>>
Lees verder: ŉ Lied van vertroue
Hemelvaart – Rede om fees te vier
Gepubliseer op 19 April 2018
Ons Pinksterweek is vanaf Sondag 6 Mei - Woensdag 9 Mei met elke aand ‘n byeenkoms om 19:00 in die kerk. Ons sluit Pinksterweek af met ‘n heerlike Hemelvaartfees op Donderdag 10 Mei. Vanaf die oggend 8:00 sal daar ‘n program in die Kapel wees. Daar sal heeldag verversings in die Tent te koop wees sodat jy nog bietjie kan vertoef.
Die aand gaan ons ‘n heerlike musiek en lofprysingsaand om 19:00 in die kerk hê. Ons wil dit sommer ‘n lekker feesgeleentheid maak waar ons voor en na die diens heerlik saamkuier. Ons wil dit graag doen met verskillende kostalletjies vanaf 17:00 en na die diens. Dis die ideale geleentheid vir individue en groepe wat iets wil verkoop ter aanvulling van die kerkkas fondse.>>
Lees verder: Hemelvaart – Rede om fees te vier
Gepubliseer op 18 April 2018
Lus vir ‘n lekker fees saam met mede-gelowiges? Dan moet jy nie ons Pinksterweek vanaf Sondag, 6 Mei met die bekende teoloog en skrywer – Stephan Joubert mis nie, kliek hier oor meer van Stephan. Daar sal elke aand om 19:00 ‘n byeenkoms in die kerk wees. Tradisioneel kuier ons lekker saam voor of na die diens met eetgoed wat te koop is vanaf 18:00 in die Tent. Die spyskaart sal nader aan die tyd gekommunikeer word.
Ons sluit Pinksterweek af met ‘n heerlike Hemelvaartfees op Donderdag 10 Mei. Deur die dag sal daar ‘n deuropende program vanaf 08:00 (elke halfuur) in die Kapel wees. Kom kuier oor ‘n koppie koffie in die Tent waar ligte eetgoed te koop, asook middagete te koop sal wees.
Die aand gaan ons ‘n heerlike musiek en lofprysingsaand om 19:00 in die kerk hê. Daar sal vooraf en agterna verskillende kosstalletjies wees waar jy kan koop waarvoor jy lus is. Dit is net sommer ‘n heerlike feesdag met kos vir die siel en die liggaam en geleentheid vir saamkuier. Moenie dit mis nie en nooi gerus jou bure, vriende en familie saam. Ons het rede om fees te vier want ons glo in ‘n Opgestane Here wat hier is.
Daar is ‘n beperkte hoeveelheid stalletjies beskikbaar, kontak Corneille Barnard so gou moontlik vir meer inligting as jou projek/omgeegroep of groep vriende graag ‘n kosstalletjie wil behartig.
Sir Lowry's Pass doen Wiskunde
Gepubliseer op 17 April 2018
Die Sir Lowry’s Pass Projek se Saterdagskool het op 10 Februarie 2018 by Sir Lowry’s Pass Primêr afgeskop. Graad 6- en 7–leerders kry elke tweede Saterdagoggend Wiskundeklasse by Shani Steyn (tutor) en Tian Groenewald (assistent-tutor). Die klasse fokus op die vaslegging van Wiskundekonsepte en probleemoplossing. Hulle speel ook Wiskundespeletjies wat die kinders baie geniet. Die 24 leerders wat al die klasse in die eerste kwartaal bygewoon het, is op 24 Maart 2018 beloon met ‘n uitstappie na Gordonsbaai en ‘n lekker Spur-ontbyt. Ons wil Gordonsbaai Spur hartlik bedank omdat hulle vir elke leerder ‘n gratis koeldrank gegee het.
Ons is baie trots op hierdie leerders wat hard werk aan hul akademie.
Werkswinkel - Harmony projek
Voel jy gefrustreerd en sonder rigting en nuwe drome? Voel jy oorweldig deur jou alledaagse lewe? Kom geniet ‘n kreatiewe oggend by ‘n werkswinkel wat aangebied word deur Harmony Uitreik Projek en Estelle van Wyk (Canvas Coaching & Consulting).>>
Lees verder: Werkswinkel - Harmony projek
Baie dankie vir jou geloofoffer
Hoe om (nie) oor God te praat (nie)
Bladsy 1 van 83
Sedert Junie 2013609822